मिथुन:इस सप्ताह की शुरुआत आपके लिए काफ़ी उत्साहवर्धक रहेगी। सप्ताह के पहले दिन दोपहर तक आप बहुत ख़ुश रहेंगे। विशेषकर युवा वर्ग अपने निजी सम्बध को लेकर प्रसन्न रह सकता है। इसके बाद 7 मई तक चंद्रमा आपके दूसरे भाव में रहेगा। अत: आप अपने आर्थिक मामलों को लेकर चिंतन कर सकते हैं। कुछ पारिवारिक मामलों को लेकर भी चिंतन मंथन सम्भव है। जबकि 8 व 9 मई को चन्द्रमा तीसरे भाव में है अत: मेहनत रंग लाएगी। आपकी कुछ योजनाओं को सफल होने के अवसर मिलेंगे। सप्ताहांत में कामों को सावधानी से निबटाने की कोशिश करें और गृहस्थ जीवन का ख़याल रखें।